
Speţa „Călin Georgescu președinte”, pe care o trăim zilele acestea, ne împinge înspre hăul iraţionalului. 
Traversăm o pandemie 2.0, în care gândirea critică se impune a fi anulată prin diabolizări, ostracizări, frici 
imaginare și sentimentalism nătâng. Toate de o amploare nemaiîntâlnită, chiar și în comparaţie cu prima 


pandemie. 


De ce comparaţia cu pandemia? Pentru că toate mecanismele care au funcţionat atunci sunt, din nou, puse la 
treabă. Narațiunea se construiește pe aceiași piloni, într-o totală lipsă a raționamentelor logice valide. 


1. Frica 


E greu să manipulezi în lipsa puternicului sentiment al fricii. În pandemie frica era de moarte, acum se 
construiește o frică de comunism, legionarism, fascism și alte -ismuri. Ca să poți ieși din sfera gândirii 
raționale și să te apuci de mestecat lozinci sforăitoare, e nevoie de un catalizator puternic — frica. 


Dacă ești un om de bună-credinţă, exterior mașinii de propagandă, și se întâmplă să te fi cuprins acest 
sentiment, e suficient să revii la rațiune și să te întrebi — e o frică legitimă sau una sădită artificial? Ca să îţi dai 


un răspuns în care poţi avea încredere, trebuie să decelezi fapte și doar fapte. Înlătură zgomotul propagandei 
abjecte, sentimentalismul siropos, sloganurile, lecţiile intempestive și superflue de istorie și analizează 

alţii. Dacă este, atunci poate că există ceva legitim în frica ta. Dacă frica se raportează doar la scenarii 
imaginare bazate pe o răstălmăcire tendenţioasă a faptelor, atunci ea a fost construită și ţi-a fost sădită. 


Dacă ţi-e teamă că Georgescu face judo, exact ca Putin, și călărește...nu cred că mai e nimic de zis. Dacă ţi-e 
teamă că poate fi un dictator, așa după tonul vocii, fă-ţi un control. 


2. Ostracizare, diabolizare și modificarea limbajului 


Odată părăsit tărâmul raţionalului, vei găsi o sumedenie de procedee și tehnici menite să te aducă în derivă 
cognitivă și să-ți contorsioneze discernământul până la anulare. De aceea prima parte e foarte importantă, 


pentru a rămâne pe tărâmul raţionalului. 


În pandemie, oamenilor sănătoși care aveau neclarități și întrebări li se punea eticheta de nevaccinat sau 
conspiraţionist. E ușor să atribui etichete, echivalează cu un fast food al gândirii, te scapă de chinul gândirii 
raţionale. În același mod, acum, votanţii lui Călin Georgescu sunt de o inteligență medie (au ei aparate de 
măsurare), needucaţi și extremiști. Etichetare, ostracizare și diabolizare. La tehnicile astea se recurge atunci 
când, de fapt, nu e nimic de zis. 


Artiști care se unesc în cuget și simţiri pentru a salva ţărișoara de un grav -ism. E brevetat procedeul, exact la 
fel s-a întâmplat și în SUA, unde Hollywood-ul s-a dat de ceasul morţii ca nu cumva să câștige Trump. Și au 
dat greș. E rândul Dâmboviwood-ului să arate ce poate. Și să dea greș. Nu mai ţine. Vă zbateţi în zadar. 


3. Sentimentalism nătâng și lecţii de istorie fără noimă 


Vai, așa întuneric și rece era în comunism la lumina lumânării, e de datoria noastră să facem orice pentru a nu 
mai ajunge acolo. S-a murit pentru a ieși din acel regim. Așa și? Ce legătură are cu prezentul? Păi niciuna, 
fiecare e dator să și-o imagineze. Am întrebat câteva persoane, din sfera celor care ar putea formula un 
răspuns articulat, care sunt faptele care îl plasează pe Georgescu în poziția de prevestitor al comunismului? 
Nici măcar un răspuns coerent nu am primit. Argumente circulare și bolboroseală siropoasă. 


Alţii sunt îngroziți de părăsirea UE și NATO. De unde până unde? Să fie datorită legăturilor strânse pe care 
Georgescu le are cu noua administraţie de la Washington? Nu cred. 


În sfârșit, erudiţii povestesc despre legionari, comuniști, ascensiunea lui Stalin, Lenin, Hitler, pericole la tot 
pasul. E greu să lași puterea din mână dar s-a mai întâmplat și la alţii să nu aibă de ales. Au vreo noimă 
lecţiile astea de istorie? Vreo finalitate? Evident că nu. Au scopul pretins de a te ajuta în faţa unui pericol 
iminent — pericolul de a pierde ei puterea. Extremiştii au o nevoie continuă de un dușman, altfel nu le mai 
funcţionează jucăria. 


4. Miza reală și deturnarea atenţiei 

lar asta pentru simplul fapt că acest cuvânt, gândit și dorit de toți oamenii normali la cap, aduce cu sine 
„prejudicii” de multe sute de miliarde de dolari, poate mii, celor care urmau să furnizeze tehnica pentru 
escaladarea războiului. lar aici nu e vorba de o singură naţiune, e vorba de interese transnaţionale - e 
suficient să vă uitaţi cine a furnizat până acum armament Ucrainei ca să determinaţi interesați. 


Problema e că toţi acești comercianţi ai morţii sunt departe de zona de conflict, însă nu și România. E foarte 
important ca, în momentul în care ţi se cere să decimezi populaţia tânără a ţării tale și să o trimiţi la război, să 
ai pe cineva în fruntea țării care poate spune nu. Dintre toți candidații la prezidenţiale, Georgescu este singurul 
care a vorbit despre pace. Mie atât îmi este suficient pentru a-l vota, deși nu l-am votat la primul tur. 


lar pentru a închega puţin părţile acestui mic articol — frica față de escaladarea războiului este una reală sau 
una fabricată? Pentru a vă răspunde, vă rog să căutați și să analizaţi ultimele rezoluții NATO. 


5. În loc de încheiere 


Prezenta scriere este departe de a se vrea un Laudatio la adresa lui Călin Georgescu. Omul are metehne ca 
noi toţi. Într-unele situaţii putea să ofere răspunsuri mai inspirate la unele întrebări — de exemplu mie personal 
nu mi-a plăcut răspunsul că România nu e pregătită pentru un președinte femeie — România e pregătită pentru 
ce decide poporul că e pregătită, iar lupta nu e între sexe ci între idei și viziuni. E atât de important răspunsul 
acesta mai puţin inspirat încât să îl descalifice pe Georgescu? În faţa mea categoric nu, toţi avem scăpări. 


Am urmărit și acel interviu unde pomenește de nanocipuri și mi-am dat seama, din contextul general al 
discuţiei, că a fost o greșeală de exprimare, nanoparticule (de plastic) era cuvântul pe care îl căuta. Ştiţi cum 
mi-am dat seama? Am urmărit interviul cu bună-credinţă și fără o agendă ascunsă. 


În fine, ceea ce aș vrea totuși să determine acest mic articol este o ierarhizare clară și justă a priorităţilor țării 
noastre pentru momentul în care ne prezentăm la urne. Pe locul 1 în topul priorităţilor cred cu tărie că ar trebui 
să fie PACEA. Pentru că dacă pace nu e, nimic nu mai e — democraţie, libertate, bunăstare, drepturile omului 
devin vorbe în vânt acoperite de sunetul gloanţelor. lar, spre deosebire de pericolele inventate artificial, 
pericolul extinderii războiului este real și actual. 


Eu voi vota PACEA, atât la parlamentare cât și la prezidenţiale, pentru a mă putea bucura de tot restul 
drepturilor și libertăţilor! 

